‎(ผลงานซีรีส์จาก NETFLIX)
‎(สิบสองเดือนก่อนหน้า)
‎(ช่องรถประจำทาง)
‎ขอโทษค่ะ ช่วยจอดหน่อยได้ไหมคะ
‎(เข้ารับการทดสอบ หาคนที่ใช่ ‎เดอะวัน)
‎(จำนวนผู้ใช้ทั้งหมด ‎431,612)
‎ได้เห็นตัวเลขรึยัง
‎เราต้องขยายแล็บ
‎ฉันเพิ่งคุยกับเบน เขาถูกพักงาน
‎เรื่องอะไร
‎ละเมิดความปลอดภัยบางอย่าง
‎พวกเขาว่าอะไร
‎พวกเขาให้ฉันเซ็นสัญญาห้ามเปิดเผย ‎ฉันไม่ควรจะพูดถึงมัน
‎ไร้สาระชะมัด
‎พวกเขาว่าไง
‎พวกเขาคิดว่าฉันขโมยข้อมูล
‎พวกเขาเอาแล็ปท็อปของฉันไป
‎- พวกเขาเจออะไรไหม ‎- ฉันไม่รู้
‎ฉันไม่รู้
‎ฉันใช้แล็ปท็อปในร้านกาแฟ ‎ต่อกับเครือข่ายเปิด
‎เราไม่ควรจะทำแบบนั้น
‎ฉันถูกแฮ็ก
‎ถ้าเขารู้ว่าเป็นเราล่ะ
‎- เขาคิดว่าเขาถูกแฮ็ก ‎- เรารู้ว่ามันไม่จริง
‎อะไร เราจะให้เขาเป็นแพะรับบาปเหรอ
‎แล้วนายจะให้ทำยังไง บอกเขาเหรอ
‎เขาอาจต้องตกงาน
‎ยังดีกว่าให้เขารู้ว่าเราทำอะไรลงไป
‎พวกเขาน่าจะมาถึงได้แล้วนี่
‎มาถึงเมื่อไหร่ก็เมื่อนั้น
‎เราควรจะพูดกับพวกเขาว่าไง
‎โซเฟียบอกเราว่าพ่อเธอตายแล้ว
‎คุณคิดว่าฉันไม่ควรบอกพวกเขาเหรอ
‎ฉันคิดยังไงไม่สำคัญ ตอนนี้สายไปแล้ว
‎พวกเขาอยู่ที่นี่แล้ว
‎เราควรทำยังไง
‎เข้าไปแล้วแนะนำตัวมั้ง
‎คุณเป็นหมอของโซเฟียเหรอ
‎ไม่ใช่ค่ะ ฉันวาเลเรีย
‎ฉันเป็นภรรยาโซเฟีย
‎โซเฟียแต่งงานกับผู้หญิง เธอเป็นเลสเบียนเหรอ
‎ใช่ค่ะ เธอเป็นเลสเบียน
‎คุณคงเป็นพ่อของโซเฟีย ยินดีที่ได้รู้จัก
‎โทษที
‎ขอโทษที พวกเราตกใจมาก ‎ที่เห็นโซเฟียเป็นแบบนี้
‎- แกรู้ไหม รู้ไหมว่าโซเฟียเป็นเลสเบียน ‎- ไม่ ผมไม่รู้ พ่อ
‎- คุณเคทใช่ไหม ‎- ใช่ค่ะ
‎นี่เป็นเพื่อนของโซเฟีย ‎คนที่ผมคุยด้วยทางโทรศัพท์
‎ไม่ค่ะ ไม่ เคทเป็นมากกว่าเพื่อน
‎เธอเป็นเนื้อคู่ของโซเฟีย
‎โซเฟียมีทั้งเนื้อคู่และภรรยาเหรอ
‎พวกเธอคิดยังไงกัน ‎ทั้งคู่โอเคกับเรื่องนี้เหรอ
‎พวกเราช็อก
‎สิ่งสำคัญที่สุดคือเรามาอยู่ที่นี่กันเพื่อโซเฟีย
‎ฉันสงสัยว่าแฮนนาห์ เบลีย์เข้ามารึเปล่า
‎แฮนนาห์ เบลีย์เหรอคะ
‎ไม่ค่ะ เธอยกเลิกสมาชิกไปแล้ว
‎- โอเค ขอบคุณค่ะ ‎- ไม่มีปัญหาค่ะ
‎อะไรนะ
‎เรื่องที่ผมเขียนเกี่ยวกับ ‎แพทย์ปัญญาประดิษฐ์โดนตัด
‎ไม่นะ ฉันเสียใจด้วย
‎พนันได้เลยว่าจะไม่ยอมจ่ายผมด้วย ‎ไอ้พวกเลว
‎แฟนคุณโทรมา
‎(เมแกน โยคะ)
‎- อ้อ เดี๋ยวผมรับสาย ‎- ไม่ ปฏิเสธไป
‎- ปฏิเสธสายไป ‎- โอเค ได้
‎ฉันว่าฉันคงต้องเปลี่ยนเบอร์
‎จริงเหรอ
‎หล่อนชอบคุณไม่ใช่เหรอ
‎ใช่
‎เจมส์ ไม่ได้เจอกันตั้งนาน
‎ดีจังที่ได้เจอนาย
‎ดีใจจังที่นายมาได้
‎เราจองที่แถวหน้าไว้ให้นาย
‎ขอบใจ
‎- ว่าไง ‎- หวัดดีครับ
‎- ขอบคุณที่มา ‎- ต้องมาอยู่แล้ว
‎(ด้วยอาลัยรัก - เบน แนเซอร์)
‎หนึ่งล้านคู่
‎ฉันนึกว่าจะใช้เวลาสักปีหรือนานกว่านั้น
‎ใช่ เออๆ เรากำลังไปได้สวย
‎เก่งจังเลยเรา
‎สถานที่นี้เหมาะเจาะสำหรับปาร์ตี้
‎ฉันเห็นเบน
‎- เมื่อไหร่ ‎- คืนวันอังคาร
‎เธอไปงานพี่น้องนักธุรกิจหญิง
‎"เพื่อนนักธุรกิจหญิง" ย่ะ อีตาบ้า
‎ฉันเป็นห่วงเขา
‎เดี๋ยวเขาก็หางานใหม่ได้
‎งั้นก็ไม่เป็นไรสินะ ทุกอย่างดีหมด
‎นายต้องการอะไรจากฉัน
‎ฉันอยากให้เธอรู้สึกแย่กว่านี้ ‎กับสิ่งที่เราทำลงไป
‎เพราะนายรู้สึกแย่งั้นเหรอ ‎นั่นทำให้นายเป็นคนดีกว่าสินะ
‎นายมันก็แค่มือถือสากปากถือศีลกว่าฉัน
‎- สวัสดี ‎- สวัสดีค่ะ
‎โทษที รถติดน่ะ
‎- ขอบคุณ ‎- นั่งตรงไหนก็ได้ค่ะ
‎ได้ค่ะ
‎ตำรวจมาที่นี่ทำไม
‎พวกเขาบอกว่าอยากมาแสดงความเคารพ
‎"อย่าคิดว่าเขาได้จากไป
‎การเดินทางของเขาเพิ่งเริ่มต้น
‎ชีวิตมีหลายแง่มุม
‎ชีวิตบนโลกเป็นเพียงแง่มุมหนึ่ง
‎คิดซะว่าเขาแค่พักผ่อนอยู่
‎จากความโศกเศร้าเคล้าน้ำตา
‎ไปอยู่ในที่ที่อบอุ่นและสบาย
‎ที่ซึ่งไม่มีวันหรือปี
‎คิดว่าเขาคงปรารถนา
‎ให้เราได้รู้ในวันนี้ว่า
‎ไม่มีอะไรนอกจากความเศร้าของเรา
‎จะตายจากไปได้จริงๆ"
‎"และคิดถึงเขาว่ายังมีชีวิตอยู่
‎ในใจของผู้ที่ได้รู้จักเขา"
‎"เพราะไม่มีสิ่งใดที่เป็นที่รัก
‎จะสูญหายไป"
‎"และมีคนรักเขา
‎มากเหลือเกิน"
‎ไอ้สีแดงที่อยู่ข้างในมะกอกนี่อะไร ‎พริกรึเปล่า
‎พริกพิเมนโต
‎จะไม่เหลือไว้ให้ครอบครัวที่เศร้าโศกหน่อยเหรอ
‎ลูอีสใช้เงินมากมายกับการซื้อของให้ลูก
‎ผมแทบไม่ได้กินอะไร
‎ฉันรู้ว่าเป็นฝีมือคุณ
‎ที่ปล่อยข่าวให้สื่อ
‎คุณทำให้เหมือนว่าเป็นเรา ‎แต่ที่จริงเป็นคุณ
‎คุณขัดขวางการสืบสวนคดีแบบนั้นทำไม
‎แล้วไปยืนต่อหน้าครอบครัวของเบน
‎แล้วบอกทุกคนว่าคุณรักเขาแค่ไหน
‎คุณเคยคิดจะไปทำโบท็อกซ์บ้างไหม
‎ฉันว่าจะปล่อยให้หน้าร่วงโรยตามธรรมชาติ
‎เป็นแบบผู้หญิงสูงอายุเท่ๆ ที่ไม่สนใคร
‎เราจะหาคำตอบให้ได้ว่าเกิดอะไรขึ้น
‎อันที่จริงฉันแปลกใจนะที่คุณมา
‎โซเฟียเป็นยังไงบ้าง
‎คิดว่าเธอจะฟื้นไหม
‎บางทีเธออาจอาการโคม่าไปตลอดชีวิต
‎นั่นคงยากมากสำหรับคุณ
‎คุณโอเคไหม
‎ปวดใจจริงๆ ที่ต้องเห็นพ่อกับแม่แบบนั้น
‎มันคงยากมาก
‎ฉันเสียใจที่เรามอบศพเบนให้คุณไม่ได้
‎คุณคิดว่าเมื่อไหร่ถึงจะได้
‎ฉันยังบอกไม่ได้
‎เราอาจต้องทดสอบนิติวิทยาศาสตร์เพิ่มเติม
‎หมายความว่าไง ทดสอบอะไรอีก
‎นี่ไม่ใช่เวลาที่เหมาะ…
‎ฉันอยากรู้ บอกมาเถอะ
‎เราคิดว่าศพของเบน ‎อาจถูกทิ้งลงแม่น้ำหลังจากเขาตาย
‎ตอนนั้นเขาตายแล้วเหรอ ‎แล้วศพเขาไปอยู่ในแม่น้ำได้ยังไง
‎อาจมีคนเอาไปไว้ที่นั่น
‎คุณกำลังบอกว่าเขาไม่ได้ฆ่าตัวตายงั้นเหรอ
‎ไม่น่าจะใช่
‎เบนเคยคุยกับคุณ…
‎เกี่ยวกับรีเบกกา เว็บบ์บ้างไหม
‎คุณถามเรื่องรีเบกกาทำไม
‎ฉันแค่พยายามจะเข้าใจความสัมพันธ์ของพวกเขา
‎คุณหมายความว่ายังไง
‎คืนที่เขาหายตัวไป เขาส่งข้อความให้เธอ
‎เขาบอกว่า "เธอโกหกฉัน"
‎คุณรู้ไหมว่าเขาพูดถึงเรื่องอะไร
‎รีเบกกาว่ายังไงบ้าง
‎ตั้งแต่มีข่าวรั่วออกไป ‎เธอปฏิเสธที่จะคุยกับเรา
‎คุณคิดว่าเธอมีส่วนเกี่ยวข้อง ‎กับการตายของเบนเหรอ
‎เราก็ไม่รู้
‎เธอไม่ปล่อยให้เราเข้าใกล้เลย
‎เธอซ่อนตัวอยู่หลังทนายของเธอ
‎ทำไมเธอไม่ยอมคุยกับตำรวจเรื่องเบน
‎ฉันไม่คิดว่าเราควรพูดเรื่องนี้กันตอนนี้
‎ทำไมเธอถึงไม่ยอมคุยกับพวกเขา
‎พวกเขาปล่อยข่าวรั่วให้สื่อเกี่ยวกับฉัน
‎แล้วไง เธอจะไม่ช่วยพวกเขาหาว่า ‎เกิดอะไรขึ้นกับเบนงั้นเหรอ
‎ไม่นะ ฉันอยากช่วย จริงๆ นะ
‎แต่เธอสนใจปกป้องตัวเองมากกว่างั้นสิ
‎นั่นไม่ใช่ความจริง
‎ไปพูดเรื่องนี้กันที่อื่นดีกว่าไหม
‎เธอโกหกเบนทำไม
‎- หมายความว่ายังไง ‎- เขาส่งข้อความหาเธอ
‎บอกว่า "เธอโกหกฉัน" ‎เธอโกหกเขาเรื่องอะไร
‎เอมี่ ไม่เอาน่า…
‎เธอโกหกเขาทำไม บอกฉันมา
‎ฉันไม่ได้โกหกเขา
‎- เธอแกล้งทำเป็นเพื่อนฉัน ‎- ฉันเป็นเพื่อนคุณ
‎บ้าน ทุกอย่างที่เธอทำ ‎เพื่อลบล้างความรู้สึกผิดใช่ไหม
‎- คิดจะใช้เงินฟาดหัวฉันเหรอ ‎- เปล่า เอมี่ ได้โปรด
‎เธอรู้ไหมว่าน้องชายฉันตายยังไง
‎เขาฆ่าตัวตาย
‎พวกตำรวจไม่คิดอย่างนั้น
‎เธอรู้ไหมว่าเกิดอะไรขึ้นกับเบน
‎ไม่ค่ะ
‎เธอโกหก
‎เธอโกหกฉันทำไม
‎ว่าไง
‎เธอมาทำอะไรที่นี่
‎ฉันรู้ว่ามันจะฟังดูแปลก
‎ฉันอาจระแวงไปเอง
‎- แต่ฉันทำอะไรให้เธอไม่พอใจรึเปล่า ‎- เปล่า
‎เพราะเธอไม่ยอมโทรกลับหาฉัน
‎ให้ตายสิ ใช่ พักนี้ฉันยุ่งมาก ‎ฉันทำงานตลอด
‎ใช่ และพวกเขาบอกว่า ‎เธอยกเลิกสมาชิกโยคะไปแล้ว
‎ใช่ ฉันอยากเล่นคาร์ดิโอมากกว่า ‎แบบหนักสลับเบา หรืออะไรแบบนั้น
‎- แล้วคิดจะบอกฉันหรือเปล่า ‎- บอกสิ ต้องบอกแน่
‎เธอบล็อกฉันบนเฟซบุ๊ก
‎งั้นเหรอ คงเป็นความผิดพลาดทางเทคนิคล่ะมั้ง
‎- งั้นเธอไม่ได้บล็อกฉันเหรอ ‎- เปล่า
‎ถ้าฉันทำอะไรที่ทำให้เธอโกรธหรือไม่พอใจ
‎ก็บอกฉันมาได้เลย โอเคไหม
‎บอกฉันมาสิ ไม่ว่ามันจะเป็นอะไร ‎ฉันไม่ได้ตั้งใจ
‎แฮนนาห์ บอกฉันมาสิ
‎- อยากรู้จริงเหรอ ‎- ใช่
‎ฉันไม่ชอบเธอ
‎อะไรนะ ทำไม
‎"ทำไม" เหรอ ฉัน…
‎ฉันไม่ชอบวิธีที่เธอเปลี่ยนเสื้อตอนเล่นโยคะ
‎เธอไม่ชอบวิธีที่ฉันเปลี่ยนเสื้อ ‎ตอนเล่นโยคะงั้นเหรอ
‎ใช่แล้ว เดินแจ๋นไปทั่ว ‎จ่อนมเธอใส่หน้าฉัน
‎เออ ใครๆ ก็มีโว้ย ‎ไม่ต้องมองของเธอก็ได้
‎และเชื่อเถอะ มันไม่ได้วิเศษวิโสอะไรขนาดนั้น
‎ทีนี้พอใจยัง
‎นี่ แฮนนาห์
‎ไปตายซะไป
‎สวัสดีค่ะ
‎ไงครับ
‎ฉันค่อยกลับมาทีหลังก็ได้นะ
‎ไม่ต้องหรอก คุณควรอยู่ที่นี่
‎ผมอยู่ที่นี่มาทั้งวัน ผมจะออกไปเดินเล่นละ
‎นี่ เคท
‎อยากไปด้วยกันกับผมไหม
‎โอเค ก็ได้ค่ะ
‎โอเค
‎คุณเจอโซเฟียครั้งสุดท้ายเมื่อไหร่
‎มากกว่าสี่ปีแล้ว
‎เธอเคยพูดถึงเรื่องครอบครัวกับคุณไหม
‎ถ้าคุณไม่อยากพูดก็ไม่เป็นไร
‎เธอบอกว่าเธอไม่มีครอบครัวที่ไหน
‎เธอบอกฉันว่าพ่อแม่เธอทั้งคู่ ‎ตายในอุบัติเหตุรถยนต์
‎ก็มีบางส่วนที่จริง
‎แม่เราตายในอุบัติเหตุรถยนต์
‎เกิดอะไรขึ้นคะ
‎เธอปาดหน้ารถบรรทุก
‎โซเฟียอยู่กับเธอด้วยในรถ
‎โซเฟียไม่ได้เป็นอะไรมาก แต่แม่เรา…
‎ฉันเสียใจด้วย
‎ผมย้ายไปทำงานที่อื่น
‎ตอนนั้นโซเฟียอยู่ที่บ้าน มันยากกว่าสำหรับเธอ
‎พ่อผม พ่อรักแม่ผมมาก
‎เขาเลยเริ่มดื่มเหล้า
‎แต่เขาเป็นคนไม่ดีเท่าไหร่ตอนเมา
‎โซเฟียเลยออกจากบ้านมาเหรอ
‎เธอไม่ได้บอกใครด้วยซ้ำว่าเธอจะไป
‎เธอไม่ยอมรับโทรศัพท์
‎ผมไปที่บาร์เซโลนา แต่เธอไม่ยอมพบผม
‎ทำไมคะ
‎ผมพยายามแล้ว หลายหน
‎แต่ผมไม่ได้เรื่องอะไรจากเธอเลย
‎พ่อคุณว่ายังไงบ้าง
‎เขาบอกว่าไม่รู้ว่าเกิดอะไรขึ้น
‎เรา…
‎เราเริ่มจะคิดถึงเรื่องร้ายๆ
‎บางทีตอนที่พ่อผมเมา เขาอาจจะ…
‎ทำรุนแรงกับเธอ
‎คุณเป็นยังไงบ้าง
‎ผมเห็นใจพ่อแม่เขาจัง
‎เขาหายตัวไปตั้งนาน
‎แล้วพวกนั้นก็พบศพเขา
‎ผมนึกไม่ออกเลยว่ารู้สึกยังไง ‎ที่ต้องเสียใครไปแบบนั้น
‎เขารู้ได้ยังไง
‎แมเทียสกับฟาบิโอไปหาฉันที่อะพาร์ตเมนต์
‎เบนรู้ว่าเราเป็นเนื้อคู่ ‎เขาปะติดปะต่อเรื่องเข้าด้วยกัน
‎งั้นแมเทียสกับฟาบิโอรู้ทุกอย่างเหรอ
‎ไว้ฉันจัดการกับพวกเขาเอง
‎แค่…
‎เราจะทำยังไงกันดี
‎นายกลับไปที่ปาร์ตี้ด้วยสีหน้าแบบนั้นไม่ได้แน่
‎เอาเสื้อยืดนายมาให้ฉัน
‎เจมส์
‎- เร็วเข้า ‎- โอเค
‎โอเค นายเอานี่
‎กลับบ้านไป
‎ทำลายเสื้อผ้าทั้งหมด
‎นายต้องเผาทุกอย่าง เข้าใจไหม
‎เข้ามาสิ
‎ไปให้พ้น ไปตายซะ ไปเลย
‎สวัสดี ลาก่อน
‎ตอนที่คุณมาที่เตเนริเฟ
‎เราเป็นเนื้อคู่กันเหรอ
‎ค่ะ
‎คุณโกหกผมเหรอ
‎ฉันต้องรู้ให้ได้ว่ามันได้ผลรึเปล่า
‎มันได้ผลดีกว่าที่ฉันคาดไว้มาก
‎คุณน่าจะบอกผม
‎ฉันเองก็อยาก ฉันทำไม่ได้
‎เพราะคุณขโมยดีเอ็นเอของผม ‎จากคอมพิวเตอร์ของเบนงั้นเหรอ
‎คุณขอให้ผมมาลอนดอนกับคุณ
‎คุณกะจะบอกผมเมื่อไหร่
‎เป็นเพราะคุณ คุณเลือกที่จะอยู่กับน้องชาย
‎เขาต้องการผม
‎ผมไม่รู้ว่าเราเป็นเนื้อคู่กัน
‎- มันจะต่างกันไหม ‎- ผมไม่รู้
‎อาจจะล่ะมั้ง
‎คุณมาหาฉันทำไม
‎เพราะผมเห็นที่คุณพูดในอินเทอร์เน็ต
‎คุณบอกว่ารู้สึกยังไงที่ได้เนื้อคู่
‎ทุกอย่างที่คุณพูด
‎คือที่ผมรู้สึกกับคุณ
‎แมเทียส ฉันไม่ชอบโกหกคุณเลย
‎แมเทียส
‎ฉันรักคุณ
‎มีอะไร
‎เบน
‎- เป็นความผิดผมเองที่เขารู้ ‎- ไม่ ไม่ใช่ความผิดคุณ
‎เป็นความผิดฉัน ฉันทำเอง เป็นฉันเอง
‎แต่… มีอะไร
‎ไม่มีใครรู้ว่าเขาอยู่ที่ไหน
‎เขาไม่ได้กลับบ้าน ไม่ยอมรับโทรศัพท์
‎ฉันไม่รู้ว่าเขาอยู่ที่ไหน
‎- เขาแค่โกรธคุณ เดี๋ยวเขาก็โผล่มา ‎- แล้วถ้าเขาไม่ล่ะ
‎ถ้าเขาทำอะไรลงไปล่ะ
‎คุณคิดว่าเขาจะทำร้ายตัวเองอะไรแบบนั้นเหรอ
‎ฉันไม่รู้
‎ไม่เป็นไรน่า
‎ไม่เป็นไร โอเคไหม
‎มันไม่เป็นไร โอเคนะ
‎ไม่เป็นไร
‎ไม่เป็นไร ไม่เป็นไร มานี่มา ไม่เป็นไรนะ
‎ไม่เป็นไร ที่รัก ทุกอย่างโอเค
‎- คุณจะไปแล้วเหรอ ‎- ฉันต้องไป
‎โอเค แล้วผมจะได้เจอคุณอีกเมื่อไหร่
‎คุณบอกใครไม่ได้นะว่าเราเป็นเนื้อคู่
‎- คุณหมายความว่ายังไง ‎- ฉันอาจต้องติดคุก
‎คุณบอกใครไม่ได้ว่าคุณเจอเบน ‎คุณไม่เคยพบเขา
‎คุณกำลังพูดอะไร
‎ถ้าคุณรักฉัน คุณต้องกลับไปเตเนริเฟ
‎ไม่ ผมไม่เข้าใจ
‎ฉันจะเจอคุณไม่ได้อีก
‎ฉันเสียใจ มันต้องเป็นแบบนั้น
‎(เคท ซอนเดอร์ส)
‎เรื่องคณะกรรมการบริหาร
‎รีเบกกาไม่ได้ให้ทางเลือกคุณ
‎ผมไม่โทษคุณหรอก
‎รีเบกการู้เรื่องการตายของเบน แนเซอร์ ‎มากกว่าที่เธอบอก
‎คุณรู้ไหมว่าเขาอยู่ที่นั่น
‎ที่ปาร์ตี้ฉลองครบล้านคู่
‎ผมเห็นเขา
‎ตำรวจกำลังขอรายชื่อแขก
‎คุณไม่ได้ยินจากฉันนะ
‎ฮัลโหล
‎หวัดดีค่ะ
‎เมแกนเหรอ
‎ขอโทษค่ะ ฉันไม่แน่ใจว่าควรโทรมารึเปล่า
‎ฉันรู้ว่ามันน่าอึดอัด
‎แต่ฉันอยากคุยกับคุณเรื่องระหว่างฉันกับแฮนนาห์
‎คุณหมายความว่ายังไง
‎ฉันอยากคุยต่อหน้ามากกว่า
‎เราเจอกันได้ไหมคะ
‎โทษที ฉันแค่งงมาก
‎โอเคครับ
‎- ไง ‎- หวัดดีค่ะ
‎ขอบคุณที่มาพบฉัน
‎- อยากกินอะไรไหม ‎- ไม่ ผมอยู่นานไม่ได้
‎คุณบอกว่าอยากคุยเรื่องคุณกับแฮนนาห์
‎ใช่ค่ะ
‎เธอโกรธฉันหรืออะไรรึเปล่าคะ
‎เพราะเธอไม่ยอมโทรกลับหาฉัน ‎แล้วเธอก็บล็อกฉันบนเฟซบุ๊ก
‎แล้วพอฉันไปหาเธอ เธอก็ร้ายใส่ฉันมาก
‎เธอพูดว่าไง
‎เธอบอกว่าเธอไม่ชอบฉัน
‎เพราะฉันชอบโชว์เวลาเปลี่ยนเสื้อเล่นโยคะ
‎ฉันแค่อยากรู้ว่ามันเรื่องอะไรกัน
‎ผมเดาว่ามันเป็นเพราะคุณไปจีบเธอ
‎คุณหมายความว่ายังไง
‎เธอไปกินมื้อค่ำบ้านคุณ เธอ…
‎- ค่ะ ‎- เธอบอกว่าคุณจีบเธอ
‎ไร้สาระสิ้นดี ไม่เห็นเข้าใจเลย ‎คือว่าฉันไม่ได้เป็นเลสเบียน
‎เธอว่าคุณเป็นเลสเบียน
‎อะไรนะ
‎ฉันไม่ได้เป็นเลสเบียน
‎คือฉันสาบานได้ว่าไม่ได้จีบเธอ
‎แล้วเธอจะพูดแบบนั้นทำไม เธอจะโกหกทำไม
‎ไม่รู้สิ บางทีคุณควรถามเธอ
‎- ผมต้องไปทำงานแล้ว ‎- ค่ะ
‎ใช่
‎นี่ มาร์ค
‎ช่วยบอกฉันหน่อยได้ไหมว่าเธอว่ายังไง
‎- ได้สิ ‎- โอเค
‎เราได้ข่าวจากเอ็นเอสบี
‎พวกเขาบอกว่าเบน แนเซอร์ขอลาออก
‎- พี่สาวเขาคิดว่าเขาถูกไล่ออก ‎- ใช่ พวกนั้นอุบอิบไม่ยอมพูดอะไรมาก
‎บอกว่าถ้าเราอยากดูประวัติการทำงานเขา ‎ต้องขอหมายศาล
‎ดูว่าคุณสืบหาคนที่เขาเคยทำงานด้วยได้ไหม
‎- พวกเขาอาจบอกได้ว่าเกิดอะไรขึ้น ‎- โอเค
‎- นี่อะไร คุณส่งวิดีโอให้ผมเหรอ ‎- อ๋อเหรอ
‎ผมไม่คิดว่าคุณตั้งใจจะส่งให้ผมนะ
‎- มีอะไร ‎- ตายแล้ว
‎- จะแกล้งทำเป็นไม่เห็นละกัน ‎- มีอะไร นิค
‎คุณส่งเซ็กซ์เทปให้ผม
‎อะไร เปล่าซะหน่อย
‎คุณส่งมา
‎(นมสวยดีนะ ‎คุณพระช่วย เคท)
‎(นั่นเธอเหรอ)
‎หัวหน้าอยากพบคุณ
‎คุณถูกแฮ็ก มันเกิดขึ้นได้
‎- เป็นฝีมือเธอ ‎- ใคร
‎- รีเบกกา เว็บบ์ ‎- ไม่เอาน่า
‎- ไม่แน่หรอก ‎- เธอสั่งให้คนแฮ็กฉัน
‎เป็นการแก้แค้นเรื่องงานศพ
‎เรื่องทั้งหมดนี่ชักจะเป็นเรื่องส่วนตัวมากไปแล้ว
‎ใช่ เธอส่งวิดีโอที่ฉันกำลังมีเซ็กซ์ ‎ไปให้รายชื่อคนรู้จักของฉันทั้งหมด
‎- รู้ได้ไงว่าเป็นเธอ ‎- จะเป็นเรื่องบังเอิญงั้นเหรอ
‎ผมไม่รู้
‎แค่… อย่าทำอะไรโง่ๆ
‎- อะไร อย่างไปเตะเธองั้นเหรอ ‎- ใช่ นั่นแหละที่บอก
‎คุณล้ำเส้นเมื่อไหร่
‎พวกทนายของเธอจัดการคุณแน่
‎ไม่เอาน่า ตลกร้ายนิดหน่อย
‎คุณนี่ตลกเป็นบ้าเลย
‎ได้ดูทั้งคลิปไหม
‎เปล่า
‎ไม่เอาน่า เชื่อใจกันหน่อย ให้ตายสิ
‎เขาเป็นแฟนคนแรกของฉัน ‎เราแค่กำลังจู๋จี๋กัน
‎- ผมเห็นแล้ว ‎- ใช่
‎ตายแล้ว พ่อฉันโทรมา
‎ไม่ดีเลย
‎ไงคะ พ่อ
‎ค่ะ
‎- ไง ‎- ไง
‎คุณทำอะไรอยู่
‎ฉันกำลังประมูลโต๊ะข้าง
‎อะไรคือโต๊ะข้าง
‎เป็นโต๊ะที่วางไว้ข้างโซฟา
‎เมแกนโทรมาอีกไหม
‎ไม่ ดูเหมือนเธอจะเข้าใจในที่สุด
‎คุณแน่ใจนะว่าเธอเป็นเลสเบียน
‎คุณถามแบบนั้นทำไม
‎คือว่า เมื่อคืนที่ปาร์ตี้ ผมแค่…
‎ผมเห็นเธอจีบบาร์เทนเดอร์หนุ่ม
‎- ไม่รู้สิ อาจเป็นไบก็ได้ ‎- เธอบอกเหรอว่าเป็นไบ
‎ฉันไม่รู้ประวัติการมีเซ็กซ์ของเธอทั้งหมด
‎เธอมัวแต่พยายามจะเอาลิ้นพันคอฉัน
‎เธอพยายามจะจูบคุณงั้นเหรอ
‎ฉันบอกคุณแล้วไง
‎- ที่ถามเพราะเธอบอกว่าเธอไม่ได้ทำ ‎- คุณคุยกับเธอเหรอ
‎เธอโทรหาผม ไม่สบายใจ ‎บอกว่าคุณทำตัวร้ายกาจ
‎ใช่ เธอโผล่มาที่ที่ทำงานฉัน
‎และเริ่มคุกคามฉันเหมือนกับพวกแอบตาม
‎เธอบอกว่าไม่ได้เป็นเลสเบียน ‎และไม่ได้จีบคุณ
‎- เธอโกหก ‎- เธอจะทำแบบนั้นทำไม
‎- อ้อ ทีนี้เชื่อเธอมากกว่าฉันแล้วเหรอ ‎- ผมไม่รู้จะเชื่อใคร
‎คุณควรเชื่อฉัน ฉันเป็นภรรยาคุณ
‎ทำไมคุณทำตัวแปลกๆ เรื่องเธอจัง
‎มีอะไรเกิดขึ้นรึเปล่า คุณสองคนมีอะไรกันเหรอ
‎อะไรนะ ไม่ ฉันไม่ได้มีอะไรกับผู้หญิงคนนั้น
‎ต้องมีอะไรบางอย่างแน่ๆ
‎เห็นได้ชัดว่าเธอคลั่งไคล้ฉัน ‎และพยายามจะทำให้เราแตกคอกัน
‎นั่นแหละคือเรื่องที่เกิดขึ้น
‎คิดว่าฉันโกหกงั้นเหรอ
‎- ไม่ ฉันไม่อยากพูดกับคุณ ‎- ทำไม
‎เพราะคุณไม่เชื่อฉัน
‎มีเรื่องอะไรบางอย่าง และคุณไม่ยอมบอกผม
‎คิดว่าฉันนอกใจคุณงั้นเหรอ
‎ผมไม่รู้ ใช่รึเปล่าล่ะ
‎เธอพ่นพิษใส่ความคิดคุณ
‎ผมแค่อยากรู้ความจริง ที่รัก
‎ฉันไม่ได้มีอะไรกับเธอ
‎ฉันไม่ได้นอกใจคุณ ฉันไม่มีวันทำแบบนั้น
‎มีเรื่องไม่ชอบมาพากลและมันทำผมกลัว
‎ได้โปรด แฮนนาห์ บอกผมมาเถอะ
‎ฉันไม่อยากให้คุณคุยกับเธอ
‎ผมไปเจอเธอมา
‎ใช่ เพราะเธอต้องการรู้ว่ามีเรื่องอะไรกัน ‎ผมเองก็เหมือนกัน
‎คุณจะไปเจอเธอไม่ได้อีกเด็ดขาด
‎ทำไม
‎เธออยากให้เราแตกกัน
‎- เธอจะพูดยังไงก็ได้ ‎- แฮนนาห์
‎- เธอเป็นโรคจิต ‎- หยุดนะ นี่มันเรื่องอะไรกัน
‎คุณไปเจอเธออีกไม่ได้ สัญญากับฉัน
‎- ทำไม ‎- คุณต้องเชื่อใจฉัน
‎ถ้าคุณไม่บอกผม ‎ผมจะไปเจอเธอและถามเธอเอง
‎คุณทำแบบนั้นไม่ได้
‎- สาบานเลย ผมจะไปพบเธอ… ‎- มาร์ค ได้โปรด มาร์ค อย่า
‎- อย่าเลยนะ ‎- ทำไม
‎เธอเป็นเนื้อคู่คุณ
‎คุณคิดอะไรอยู่
‎คุณโกหกผม
‎ฉันทำเพื่อเรา
‎ฉันคิดว่าถ้าฉันรู้จักเธอ ‎ว่าเธอเป็นคนยังไง
‎ฉันจะ… เป็นเหมือนเธอมากขึ้นได้
‎- ฉันนึกว่าคุณจะชอบ ‎- ผมชอบคุณอยู่แล้ว
‎ผมแต่งงานกับคุณ
‎คุณต้องการอะไรจากผมอีก
‎ฉันอยากเป็นเนื้อคู่
‎- คุณคือเนื้อคู่ ‎- เธอต่างหาก
‎เป็นผมคงไม่มีวันทดสอบ
‎ทุกคนก็พูดแบบนั้น ‎แต่แล้วก็ทำและตกหลุมรัก
‎ผมตกหลุมรักอยู่แล้ว กับคุณไง
‎- คุณรู้สึกยังไง ‎- ผมโมโหคุณมาก
‎ตอนนี้คุณรู้ว่าเธอเป็นเนื้อคู่คุณแล้ว ‎คุณรู้สึกยังไงกับเธอ
‎ผมไม่รู้
‎คุณบอกเธอไม่ได้นะ
‎คุณบอกไม่ได้ คุณต้องสัญญากับฉัน
‎หยุด
‎มันน่าเหนื่อยหน่าย
‎ฟังนะ คืนนี้ผมจะนอนที่โซฟา เพราะผม…
‎ทนอยู่ใกล้คุณไม่ได้
‎มาร์ค ฉันขอโทษ
‎ฉันเสียใจ
‎คุณเก็บผ้านวมสำรองไว้ที่ไหน
‎ตู้เก็บของตรงทางเดิน
‎ผ้าปูอยู่ชั้นบนสุด
‎ฟื้นได้แล้ว ทำไมพ่อต้องอยู่คนเดียวด้วย
‎ทำไมลูกต้องหนีไปด้วย ทำไมกัน
‎ทำไม
‎ผมเป็นคนแก่งี่เง่า
‎คุณรักลูกสาวผมเหรอ
‎ใช่ค่ะ
‎เธอบอกคุณไหมว่าทำไมถึงหนีออกจากบ้าน
‎เธอบอกฉันว่าไม่มีครอบครัวที่ไหน
‎เป็นความผิดผมเอง
‎ผมไม่ใช่พ่อที่ดี
‎ลูกรัก ตื่นขึ้นมาสิเราจะได้คุยกัน
‎ทุกอย่างโอเคไหม
‎เรื่องงานน่ะ
‎คุณอยากให้ผมหยุดไว้ก่อนไหม
‎ไม่เป็นไรค่ะ
‎รีเบกกา คุณได้ยินไหม
‎เธอโทรหาฉันทำไม ฟาบิโอ
‎ผมอ่านเจอเกี่ยวกับเพื่อนคุณ
‎พวกนั้นพบศพเขาในแม่น้ำ ‎ข่าวแพร่ไปทั่วอินเทอร์เน็ต
‎เพราะตอนนี้คุณเป็นคนดังแล้ว รู้ไหม
‎เธอต้องการอะไร
‎ตอนที่ผมกับแมเทียสไปที่อะพาร์ตเมนต์คุณ ‎เบนบอกเราว่าคุณทำอะไรลงไป
‎ผมว่าตำรวจคงสนใจอยากรู้มากแน่ๆ
‎มันคงแย่มากสำหรับคุณ
‎เธออยู่ไหน
‎ผมอยู่ในลอนดอน เราควรมาคุยกัน
‎บางทีเราอาจตกลงอะไรกันได้
‎ผมจะได้ไม่ไปหาตำรวจ ‎แล้วบอกพวกเขาว่าคุณทำอะไรลงไป
‎ฮัลโหล รีเบกกา
‎(อิงจากนิยาย "เดอะวัน" ‎โดย จอห์น มาร์ส)
‎คำบรรยายโดย ธนพร วิเชียรเกื้อ